  Майя Бывальцева 1-тӥ инвожолы Удмуртиын эшшо 42 адямилэсь коронавирус инфекциез шедьтӥзы. Выль черламъёс пӧлын 14 аресозь тямыс пиналъёс но 65 арессэс ортчем сизьым арлыдоос. Со сярысь элькунысь оперативной штаб ивортӥз. Диагноззы Ижкарын 16 улӥсьёслэн зэмаз, Ува ёросын – укмыс, Воткаын, Красногорск, Балезино, Юкаменск ёросъёсын – быдэн куинь, Глаз, Кез ёросъёсын – быдэн кык, Можгаын – одӥг. 48 адями висёнэз вормиз Туннэ нуналлы Удмуртиын коронавирусэн черлан 34 сюрс 197 учыр лабораториосын зэматэмын. 31 сюрс 1 адями йӧназ, 447 мурт кулӥз. Берло нуналскын элькунын коронавирус инфекцилы 2 сюрс 171 эскеронъёс ортчытӥзы. 1-тӥ инвожолы Удмуртиын 117 сюрс 137 адями коронавируслэсь прививка пуктӥз, со пӧлысь 90 сюрс 587-ез кыкетӥ люкетсэ басьтӥзы ни Тегъёс: Тазалык Ижкар висён Удмуртия коронавирус  